Võistlusjuhend
Jäärada Haapsalu kevad 2013 
laupäeval, 23. märtsil 2013. a 
Haapsalu lahel
EAL on kooskõlastanud ürituse toimumise (23032). Võistlusest võivad osa võtta kõik kellel huvi ja lubatud on osaleda ka EAL sõitjalitsentside ja rahvaspordikaartide omanikel.Ei kehti RKAS Seesam kindlustuspoliis nr 7/32616.
I peatükk
PROGRAMM
Esmaspäeval, 18. märtsil 2013. a avaldatakse võistlusjuhend
Esmaspäeval, 18. märtsil 2013. a kell 12.00 algab osavõtjate eelregistreerimine
Reedel, 22. märtsil 2013. a kell 12.00 lõpeb osavõtjate eelregistreerimine 
Reedel, 22. märtsil 2013. a kell 22.00 avaldatakse osavõtjate nimekiri
laupäeval, 23. märtsil 2013. a:
09.00-10.00 - registreerimine, dokumentide kontroll
09.00-10.30 - võistlusautode tehniline kontroll
09.00-10.30 - võistlusrajaga tutvumine jalgsi, uiskude või suuskadega
10.30 - võistlejate koosolek ja võistluse avamine
10.45 - avaldatakse stardinimekiri ametlikul teadetetahvlil
11.00 - esimese võistlussõidu start
Eesmärk ja ülesanded
Populariseerida autosporti,
Selgitada välja selle võistluse parim sõitja,
Et noored saaksid arendada oma oskusi rajal, mitte tavaliikluses,
Arendada koostööd erinevate omavalitsustega ja arendada kohaliku külaelu,
Arendada noorte huviringi ja pakkuda neile tegevust autospordiga tegeledes,
Arendada noorte ettevõtlust ja propageerida koostööd kohalikus keskkonnas
II peatükk
Art. 1 Korraldaja
1.1. Võistluse korraldab MTÜ Igaühe Terviseklubi.
1.2. Ametnikud
Võistluse juht: Heiki Rahuoja,  tel (+372) 50 65 391
Võistluse sekretär: Maili Kõrgemägi, tel (+372) 50 72 399
Peaajamõõtja: Maili Kõrgemägi, tel (+372) 50 72 399
Tehniline kontroll: Kalvar Silde, tel (+372) 52 80 623
Lisainfo: Kalle Kruusma, tel (+372) 52 92 642
III peatükk
Art. 2 Määrang
2.1. Võistluse korraldab MTÜ Igaühe Terviseklubi vastavuses FIA spordikoodeksi ja selle lisadega ja käesoleva võistlusjuhendi alusel.
2.2. Võistleja peab esitama mandaadis täidetud ja allkirjastatud osavõtuavalduse, vajadusel EAL võistlejalitsentsi ,rahvaspordi või rahvakrossi kaardi või elukindlustuse vähemalt 3200 EUR. Klassides 5.1.1 – 5.1.6 saab osaleda ka EAL võistlejalitsentsi alusel. Noortel peab olema täidetud vanema või ametliku hooldaja luba vajadusel.
2.3. Võistlusjuhend on avaldatud 18. märtsil 2013. a.
Art. 3 Võistlusrada 
3.1. Võistlusrada
Haapsalu lahel merejääl (Haapsalu linna Holmi jääl) vana Lääne Kaluri Hako tsehhi juures.
3.2. Võistlustrassi iseloomustus
Pikkus:Ühe ringi pikkus 3100 m
Minimaalne laius: 10 m
Maksimaalne laius: 20 m
Pinnas: jää
Raja servad tähistatud. Sõidusuund päripäeva.
Art. 4 Ajakava
laupäev, 23. märtsil 2013. a:
09.00-10.00 - registreerimine, dokumentide kontroll
09.00-10.30 - võistlusautode tehniline kontroll
09.00-10.30 - võistlusrajaga tutvumine
10.30 - võistlejate koosolek ja võistluse avamine
10.45 - avaldatakse stardinimekiri ametlikul teadetetahvlil
11.00 - esimese võistlussõidu start
Autasustamine pärast võistlussõitude lõppu.
Võistluse ajakava, stardinimekiri ja rajaskeem avaldatakse võistluse ametlikul teadetetahvlil (ATT) hooldealas.
Art. 5 Võistlusautod
5.1. Arvestusklassid
5.1.1. Noored vanuses kuni 18 aastat
5.1.2. Sõiduautod esisillaveoga
5.1.3. Sõiduautod tagasillaveoga
5.1.4. Vene päritolu tagaveolised sõiduautod
5.1.5. 4WD
5.1.6. Naised
5.1.7. 2WD sport
5.2. Võistlusautod 
5.2.1. Võistlusautod peavad olema kinnise kerega ja võivad omada ASN tehnilist kaarti. 
5.2.2. Võistlusautodel ei pea olema registreerimisnumbrit, kehtivat ülevaatust ega kindlustust. 
5.2.3. Tehnilist kontrolli mitteläbinud võistlusautot starti ei lubata.
5.2.4. Võistlusauto tehnoseisundit ja rehve võib kontrollida kogu võistluse vältel.
5.2.5. Pukseerimissilmus auto ees ja taga on kohustuslik.
5.2.6. Autos peab korrektselt kinnitatuna paiknema kehtiva kasutusajaga tulekustuti (min 1 kg) ja komplektne apteek.
5.2.7 Korraldaja väljastab igale võistlejale võistlusnumbri,mille palume peale sõitu tagastada.
5.2.8 Võistlusautol soovitav omada aluskatet.
5.2.9. Klassi 2WD sport autodel on lubatud kasutada FIA/Rootsi MM-nõuete kohaseid piikrehve vastavalt ERK kinnitatud jäärajavõistluste üldalustes p 4.2. toodule
6. Tingimused rehvidele
6.1. Nõuded naastrehvidele

* naastu kaal max 1,4 grammi
* naastude arv rehvis ei tohi olla suurem kui: 
- rehvis, mille velje läbimõõt kuni 13" – 90 
- rehvis, mille velje läbimõõt 14"-15" – 110 
- rehvis, mille velje läbimõõt rohkem, kui 15" – 130
6.1.1. Lubatud ainult Liiklusseadusele vastavad M1 kategooria sõiduki tänavasõidu rehvid. 
6.1.2. Igasugune materjalide lisamine rehvidele keelatud.
6.1.3. Naastude liimimine on lubatud
6.1.4. Autod ja rehvid peavad vastama tehnilistele tingimustele võistluse igal ajahetkel.
Art. 7 Osavõtjad
7.1. Võistlejad peavad mandaadis esitama: 
7.1.1. täidetud ja allkirjastatud osavõtuavaldus
7.1.2. sõiduki kasutusõigust tõendava dokumendi (vajadusel)
7.1.3. tehnilise kaardi (ASN tehnilise kaardiga sportautodel)
7.1.4. vanema või eestkostja kirjalik luba võistlusel osalemiseks (12-18 a vanused noored)
7.2. Võistlejate sõiduvarustuse vastavust FIA ja EAL määrustikele kontrollitakse tehnilise ülevaatuse käigus.
7.3. Ühel autol võib ühes klassis võistelda kaks võistlejat, kes mõlemad tasuvad osavõtumaksu.
7.4. Kui võistlusautoga osaleb kaks või enam võistlejat, tohib võistlussõidu ajal olla nähtaval ainult õige võistlusnumber. Ülejäänud võistlusnumbrid tuleb võistlejal sõidu ajaks kinni katta.
7.5. Starti lubatakse kuni 90 võistlusele registreerunud osavõtjat.

Art. 8 Eelregistreerimine
8.1. Eelregistreerimine algab 18. märtsil 2012. a kell 12.00 ja lõpeb 22. märtsil 2013. a kell 12.00.
8.2. Eelregistreerimine sooritada internetiaadressil www.rally.ee.
Art. 9 Osavõtumaks
9.1. Osavõtumaks eelregistreerinutel kõikides klassides 5.1.2.-5.1.6.  15 €.  
9.2. Osavõtumaks tasutakse võistluspäeval mandaadis.
IV peatükk
Art. 10 Võistluse käik
10.1. Võistlusrajaga tutvumine vastavalt ametlikul teadetetahvlil näidatule.
10.2. Stardijärjekord arvestusklasside kaupa vastavalt osavõtjate nimekirjale. Stardijärjekorra määrab korraldaja, see avaldatakse võistluspäeval ametlikul teadetetahvlil. Kõik võistlejad peavad reastuma eelstardi tsoonis vastavalt stardijärjekorrale. Hilinenud võistlejat starti ei lubata.
10.3. Stardi-intervalli (30 sekundit või 1 minut) määrab võistluse juht. 
10.4. Stardisignaal foori või lipuga. Stardimärguandeks punaste fooritulede kustumishetk või lipu tõstmishetk.
10.5. Valestardi eest karistus 10 sekundit.
10.6. Kui võistleja ei stardi 20 sekundi jooksul, loetakse võistleja katkestanuks antud sõiduvoorus.
10.7. Rajatähiste esialgselt kohalt liigutamised ja STOP-märgi juures peatumise eiramine fikseeritakse faktikohtunike poolt. Rikkumist karistatakse vastavalt artiklis 14 toodud karistusmäärale.
10.8. Raja oluline lühendamine võrdub diskvalifitseerimisega antud sõiduvoorus.
10.9. Toimub kaks või kolm võistlussõitu olenevalt võistlejate arvust. Lõplik tulemus kahe parema võistlussõidu aegade summeerimise teel.
10.10. Kõik tulemused vastavalt finišiprotokollile.
Art. 11 Vastulaused
11.1. Vastulause esitamise aeg 15 minutit pärast esialgsete tulemuste avaldamist ATT-l.
11.1.1. Vastulause esitatakse võistluse juhile kirjalikus vormis.
11.1.2. Vastulause kautsjon 65 €.
11.2. Kõik kulud auto kontrollimiseks ja transpordiks tuleb katta:
a) hagejal, kui vastulauset ei rahuldatud 
b) kostjal, kui vastulause rahuldati
Art. 12 Autasustamine
12.1. Iga arvestusklassi kolme paremat võistlejat autasustatakse.
12.2. Võistlus on avatud lisaauhindadele.
V peatükk
Art 13. Lisasätted
13.1. Korraldaja jätab endale õiguse teha mõjuvatel põhjustel muudatusi võistluse toimumise ajas, kohas, ajakavas ja võistluse käigus.
13.2. Kiivri kasutamine kohustuslik. Kiivril peab olema vähemalt E tähistus.
13.3. Turvarihmad peavad osalejal olema võistlemise ajal korrektselt kinnitatud.
13.4. Võistlejad peavad järgima kohtunike korraldusi kogu võistluse jooksul. 
13.5. Võistlejate parklas on keelatud liikuda kiiremini kui 10 km/h. Kohtuniku poolt fikseeritud silmanähtava kiiruseületamisega kaasneb karistus (VJ Art 15).
13.6. Võistluse ajal võistlusautoga võistlusalast väljaminek keelatud. Rikkumisel karistus kuni võistluselt eemaldamiseni. Erandkorrras lubatud võistluse juhi loal.
13.7. Võistlusjuhendis määratlemata küsimused lahendab korraldaja koos kohtunikega kohapeal.
Art. 14 Vastutus
14.1. Võistluse korraldaja ja Eesti Autospordi Liit ei vastuta võimalike õnnetuste ja nende tagajärgede eest. 
Art. 15 Karistused
VJ Art 9. Osavõtumaks tasumata (stardikeeld)
FIA 15.1.3/5 Auto mittevastavus, dokumendid (stardikeeld)
VJ p 13.5. Lubatust suurem kiirus hooldusalas 2 korral (eemaldamine)
VJ p 10.7. STOP märgi eiramine 2 korral (eemaldamine)
FIA 3.3.6. Ebakorrektne, ebaaus või ebasportlik käitumine (kuni eemaldamiseni)
FIA 11.5,1/2 Tõkestamine, ebasportlikkus (kuni eemaldamiseni)
FIA 7.1. Kõrvaline isik autos (kuni eemaldamiseni)
FIA 15.1.8. Auto tehniline korrasolek (kuni eemaldamiseni)
FIA 18.1.9. Kohtunikele mitteallumine (kuni eemaldamiseni) 
VJ p 13.6. Võistlusalast väljumine (kuni eemaldamiseni)
FIA 19.9. Peatumine finiši ja STOP märgi vahelisel alal (kuni eemaldamiseni)
Raja vale läbimine (kuni eemaldamiseni)
VJ p 10.8. Raja oluline lühendamine (kuni eemaldamiseni)
VJ p 10.5. Valestart (+10 s)
VJ p 10.7. STOP märgi eiramine 1 korral (+10 s)
VJ p 10.7. Rajatähise puude (+10 s)
FIA 15.1.2. Hilinemine tehnilisele ülevaatusele (32 €)
VJ p 5.2.7. Võistlusnumbri puudumine (32 €)
VJ p 13.5. Lubatust suurem kiirus hooldusalas 1 korral (65 €)